ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዚ ናይ ኮሮና ብደሆ ንእሽቶ ኣበርክቶ ዓቢ እዩ 17 ጉንቦት 2020 መግለጺ ስእሊ, ካብ ጸጋም ናብ የማን ሊያ ብርሃነ፣ ኣቶ ዑቕባይ ገብረየሱስን ሰላም ሃይለን ወዲ ሰብ ኣብ ዝተፈላለዩ እዋናት ብዝተፈላለዩ ባህርያውን ብወዲ ሰብ ዝስዕብ ጸገማትን ክሳቐ ጸኒሑን ኣሎን። ኣብ ከምዚ ዝኣመሰለ ሓደገኛ እዋናት ከኣ ኣህዛብ፡ ብውልቅን ብእኩብን ንብድሆታቶም ክገጥምዎ ይፍትኑ። ኣብዚ እዋን እውን ንህላወን ቀጻልነትን ደቂ ሰባት ዝፈታተን ኮቪድ-19 ዝተሰምየ ቫይረስ፡ ብልዑል ፍጥነት እናተላብዐ፡ ድሮ ትንፋስ ኣሽሓት ሰባት ይቐዝፍ ኣሎ። አህዛብ ዓለም ከኣ ነዚ ወራር ንምግጣም ተሓባቢሮም ክሰርሑ ይሕተቱ ኣለው። ኣብ ውሽጥን ወጻእን ዝርከብ ህዝቢ ኤርትራ እውን፡ ነዚ ሓደገኛን ቀታልን ቫይረስ ንምግጣም በብዝኽእሉዎ የበርክቱ ኣለው። ቢቢሲ ትግርኛ፡ ኣብ ሕቡራት መንግስታት ኣመሪካ ኣብ ካሊፎርኒያ፡ ከባቢ በይ ኤርያ፡ ሓይሊ ዕማም ኣቚሞም ብወለንተኦም ተወዳዲቦም ንሕብረተሰቦም በብሞየኦም ምስዘግልግሉ ዘለው ሰለስተ ግዱሳት ዜጋታት፡ ኣቶ ዑቕባይ ገብረየሱስ፡ ሊያ ብርሃነን ሰላም ሃይለን ተዘራሪቡ ዘሰናደኦ ትሕዝቶ እነሆ። ኣባል እዛ ሓይሊ ዕማም ኣቶ ዑቑባይ ገብረየሱስ፡ " እቲ እንገብሮ ዘሎና ነገር ኣዝዩ ንእሽቶ ስለዝኾነ ብዙሕ ክትዛረበሉ እትኽእል ነገር ኣይኮነን። ግን ንእሽቶ ሞራል ክህብ ዝኽእል እንተኾይኑ ተሞክሮና ንምክፋል ጸገም የሎን" ክብል እዩ ዘረብኡ ዝጅምር። ምንጪ ስእሊ, Meron Semedar እንተኾነ፡ ኣብዚ ዓለምና ብስግኣት ኮቪድ ኣብ ዕጽዋ ዘላትሉ እዋን፡ ወላ እውን ቴሌፎን ደዊልካ ደሃይ ሕድሕድ ምፍላጥ ዓቢ ነገር ስለዝኾነ፡ ክንገርን ክተባባዕን እዩ ዘለዎ ንዝብል ጸቕጢ ሓታቲ ዝተቐበሉ ኣባላት ሓይሊ ዕማም ተመኩሮኦም የካፍሉ። ሚድያታት ኣመሪካ፡ ኣበየ ግዝኣታት ኣመሪካ ዘጋጥም ዘሎ ለበዳን ሞትን፡ ንምክልኻሉ ክግበር ዝግበኦ ጥንቃቐ ብዝምልከት ቀጻሊ መምርሕን ሓበሬታን ክህባ ምስ ጀመራ፡ ኩሉ ኤርትራዊ በብኸባቢኡ ደሃይ ሓድሕድ ክፈልጥን፡ ኣብ ክሊ መምርሒ ሓይሊ ዕማም ምክልኻል ኮሮና ቫይረስ ንዝወሃብ ምኽሪ እንታይ ክግበር ከምዝከኣል ክዘራረቡ ጀሚሮም። ኣብታ ምንጪ ኮሮና-ቫይረስ ዝኾነት ከተማ ዉሃን ዘለዉ ኤርትራውያን ተምሃሮ ደሓን ከም ዘለዉ ተገሊጹ እሱራት ኤርትራ ኣብ ዘበነ ኮሮናቫይረስ ቅድሚ እዚ ወራር ኮሮና ኣብ በይ ኤርያ ዕድመ ንዝደፍኡ ሽማግለታትን ኣባላት ስድራ-ቤቶም ብሞት ዝተፈልዩዎም ደገፍ እትገብር ናይ ደበስ ማሕበር ስለዝጸንሐት፡ ኣብዘን ውዳበታት እዚኣተን ዝነጥፍ ኣቶ ዑቕባይ፡ ምስቶም ዝደዋወሉሉ ግዱሳት ኮይኖም ብ24 መጋቢት 'እንታይ ንግበር?'
